KOMMISSIONENS FORORDNING (EF) Nr. 1613/96 af 7. august 1996 om indstilling af fiskeri efter kuller fra fartøjer som fører, en medlemsstats flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og
ud fra følgende betragtninger:
Rådes forordning (EF) nr. 3076/95 af 22. december 1995 om fordeling for 1996 mellem medlemsstaterne af fangstkvoter for fartøjer, der udøver fiskeri i Norges eksklusive økonomiske zone og fiskerizonen omkring Jan Mayen (3), fastsætter kvoter for kuller i 1996;
for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter en dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;
ifølge de oplysninger, der er meddelt til Kommissionen, har fangsterne af kuller i farvandene i ICES-område I, II a, b (norske farvande nord for 62° 00'N), taget af fartøjer, som fører en medlemsstats flag eller er registreret i en medlemsstat, nået den for 1996 tildelte kvote; Fællesskabet har forbudt fiskeri efter denne bestand med virkning fra den 23. juli 1996; det er derfor nødvendigt at opretholde denne dato -
UDSTEDT FØLGENDE FORORDNING:
Artikel 1
Fangsterne af kuller i farvandene i ICES-område I, II a, b (norske farvande nord for 62° 00'N) fra fartøjer, der fører en medlemsstats flag, eller er registreret i den medlemsstat, må antages at have opbrugt den kvote, der er tildelt Fællesskabet for 1996.
Fiskeri efter kuller i farvandene i ICES-område I, II a, b (norske farvande nord for 62° 00'N) fra fartøjer, der fører en medlemsstats flag eller er registreret i en medlemsstat, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande at de nævnte fartøjer efter denne forordnings anvendelsesdato.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 23. juli 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. august 1996.